# Pavle Dešpalj

| Pavle Dešpalj |
| --- |
|  |
| Biografske informacije |
| Rođenje | 18. lipnja 1934. Blato na Korčuli, Hrvatska  HRV |
| Smrt | 18. 12. 2021 |
| Pravac | 1952. do danas |
| Znamenita djela |
| *Passacaglia i fuga* *Varijacije* za komorni orkestar *Koncert za violinu i orkestar* *Koncert za altsaksofon i gudače* *Koncert za violončelo i gudače* *Tri koralne predigre* |
| Nagrade |
| *Nagrada Grada Zagreba* *Nagrada Milka Trnina* *Nagrada Josip Štolcer Slavenski* *Nagrada Orlando* odličje *Red Danice hrvatske s likom Marka Marulića* *Nagrada Ivan Lukačić* 6 nagrada *Porin* *Nagrada Judita* *Nagrada Vladimir Nazor* nagrada Grada Zadra *Nagrada Lovro pl. Matačić* |

**Pavle Dešpalj** (Blato na Korčuli, 18. lipnja 1934. - 18. decembar 2021), hrvatski dirigent, skladatelj i akademik.

## Biografija

Studij kompozicije završio u Zagrebu; od 1962.-1967. je šef dirigent Simfonijskog orkestra RTZ-a, a od 1963. i Komornog orkestra RTZ-a i gost dirigent Zagrebačke filharmonije. Suosnivač je zadarskih Glazbenih večeri u sv. Donatu 1960. godine, a 1966. osnovao je Beogradski kamerni ansambl. Od 1967. godine djeluje u SAD-u, 1970. izabran je za glazbenog ravnatelja i dirigenta Simfonijskog orkestra u Orlandu. Od 1980.-1985. djeluje kao šef dirigent Zagrebačke filharmonije, te od 1987. kao profesor dirigiranja na Muzičkoj akademiji u Zagrebu. Bio je i glazbeni ravnatelj Dubrovačkog festivala, a od 1988. član HAZU.

**Najpoznatija djela: Varijacije za komorni orkestar (1957.)
* Koncert za violinu i orkestar (1959.)
* Koncert za altsaksofon i gudače (1963.)
* Koncert za violončelo i gudače (2001.)

## Nagrade i priznanja

* 1965. – *Nagrada Grada Zagreba* za izvedbu *Ratnog rekvijema* Benjamina Brittena (prva izvedba u Hrvatskoj)
* 1978. – nagrada Savjeta Srednje Floride za znanost i umjetnost za izvanredna umjetnička postignuća
* 1980. – *Nagrada Milka Trnina* za osobita umjetnička postignuća u koncertnoj sezoni 1979/80.
* 1989. – *Nagrada Josip Štolcer Slavenski* za izvedbu djela domaćih skladatelja
* 1992. – *Nagrada Vladimir Nazor* (godišnja nagrada za 1991. godinu)
* 1993. – *Nagrada Orlando* za koncert na Dubrovačkim ljetnim igrama
* 1994. – priznanje Ministrastva kulture RH za izvedbu *8. simfonije* Gustava Mahlera (prva izvedba u Hrvatskoj)
* 1996. – odličje Reda Danice hrvatske s likom Marka Marulića
* 1997. – diskografska nagrada *Porin* za izvedbu *8. simfonije* Gustava Mahlera
* 1999. – *Nagrada Ivan Lukačić* za izvedbu *Prijenosa sv. Dujma* Julija Bajamontija
* 2002. – diskografska nagrada *Porin* za skladbu *Čežnja*
* 2003. – nagrada Ministarstva kulture RH (za 2002.) za *Koncert za violončelo i gudače*
* 2004. – priznanje *Zlatno zvono* HDGU povodom 75. rođendana
* 2005. – *Nagrada Vladimir Nazor* za životno djelo
* 2005. – *Nagrada Judita* za izvedbu *Prijenosa sv. Dujma* Julija Bajamontija
* 2005. – diskografska nagrada *Porin* za *Koncert za violončelo i gudače*
* 2005. – diskografska nagrada *Porin* za izvedbu *Koncerta za violončelo i gudače*
* 2006. – nagrada Grada Zadra za životno djelo
* 2009. – diskografska nagrada *Porin* za najbolji album klasične glazbe (»Boris Papandopulo«)
* 2010. – nagrada *Porin* za životno djelo
* 2012. – *Nagrada Lovro pl. Matačić* za životno djelo

## Povezano

* Valter Dešpalj

## Izvori i vanjske poveznice

* HAZU - Pavle Dešpalj (životopis)
* Hrvatsko društvo skladatelja - Pavle Dešpalj (životopis)
* matica.hr – Maja Stanetti: »Posveta Pavlu Dešpalju«
* matica.hr Miljenko Jelača: »Borba predstoji mladima« (razgovor s Pavlom Dešpaljem) Arhivirano 2010-04-07 na Wayback Machine-u
* nacional.hr – Dean Sinovčić: »Pavle Dešpalj - majstorovih 50 godina u zadarskom Donatu« Arhivirano 2010-10-07 na Wayback Machine-u